CELEX: 32016D2087
Language: et
Date: 2016-11-14 00:00:00
Title: Nõukogu otsus (EL) 2016/2087, 14. november 2016, Euroopa Liidu ja Islandi vahelise lisasoodustusi põllumajandustoodetega kauplemisel käsitleva kirjavahetuse vormis lepingu Euroopa Liidu nimel allkirjastamise kohta

30.11.2016   
            
            
               ET
            
            
               Euroopa Liidu Teataja
            
            
               L 324/1
            
         NÕUKOGU OTSUS (EL) 2016/2087,
   14. november 2016,
   Euroopa Liidu ja Islandi vahelise lisasoodustusi põllumajandustoodetega kauplemisel käsitleva kirjavahetuse vormis lepingu Euroopa Liidu nimel allkirjastamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna (EMP) lepingu artikliga 19 on nähtud ette, et lepinguosalised kohustuvad jätkama jõupingutusi põllumajandustoodetega kauplemise järkjärguliseks liberaliseerimiseks.
            
         
               (2)
            
            
               Nõukogu andis 24. aprillil 2012 komisjonile loa alustada Islandiga läbirääkimisi, et saavutada põllumajandustoodetega kahepoolse kauplemise suurem liberaliseerimine Euroopa Majanduspiirkonna lepingu artikli 19 alusel. Läbirääkimised lõpetati edukalt 17. septembril 2015 ning Euroopa Liidu ja Islandi vaheline lisasoodustusi põllumajandustoodetega kauplemisel käsitlev kirjavahetuse vormis leping (edaspidi „leping“) parafeeriti.
            
         
               (3)
            
            
               Leping tuleks seega liidu nimel allkirjastada, eeldusel et see sõlmitakse hilisemal kuupäeval,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ja Islandi vahelise lisasoodustusi põllumajandustoodetega kauplemisel käsitleva kirjavahetuse vormis lepingu liidu nimel allkirjastamiseks antakse luba, eeldusel et nimetatud leping sõlmitakse (1).
   Artikkel 2
   Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
   Artikkel 3
   Käesolev otsus jõustub selle vastuvõtmise päeval.
   
      Brüssel, 14. november 2016
      
         
            Nõukogu nimel
         
         
            eesistuja
         
         G. MATEČNÁ
      
   
   
      (1)  Lepingu tekst avaldatakse Euroopa Liidu Teatajas koos selle sõlmimise otsusega.